चेन्नई: तमिलनाडु में वीके शशिकला की अगुवाई वाली एआईएडीएमके अम्मा धड़े के 25 मंत्री और विधायकों ने सोमवार रात चेन्नई में इमरजेंसी बैठक की. ऐसी अटकलें लगाई जा रही हैं कि वे पूर्व मुख्यमंत्री ओ पन्नीरसेल्वम के नेतृत्व वाले प्रतिद्वंद्वी खेमे से मेल-मिलाप की कोशिशों में जुटे हैं. खबरों के मुताबिक पार्टी प्रमुख शशिकला और उनके भतीजे तथा उप प्रमुख टीटीवी दिनाकरन पर इस्तीफे का दबाव है. दिनाकरन भ्रष्टाचार के मामले में बेंगलुरु की जेल में बंद अपनी बुआ शशिकला से मिलने गए हुए हैं. चेन्नई से रवाना होने से पहले उन्होंने जोर देकर इस बात से इनकार किया कि उनके खिलाफ बगावत के सुर बुलंद हो रहे हैं.